text: За първи път жена зае висша длъжност във Ватикана - Mediapool.bg
  За първи път жена зае висша длъжност във Ватикана
  17:05 | 15 януари 2020 | 4 коментара
  Папа Франциск за първи път назначи жена на висш пост във Ватикана, предаде ДПА, като се позова на официално комюнике.
  66-годишната Ди Джовани е специалист по административно-юридическите въпроси и почти 30 години е работила за Ватикана, като е заемала преди това по-низша длъжност в Държавния секретариат.
  Тя е служител на ведомството от 1993 г., като е работила в областта на проблемите на бежанците, международното хуманитарно сътрудничество, по въпросите на интелектуалната собственост и туризма, а също в сферата на правата на жените.
  Папа Франциск многократно по-рано се е обявявал за по-активна и важна роля за жените в Римокатолическата църква.